[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.9.2005

COM(2005)419 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΓΙΑ ΤΟ 2005

ΓΕΝΙΚΗ ΚΑΤΑΣΤΑΣΗ ΕΣΟΔΩΝΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα IV — Δικαστήριο

(υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΓΙΑ ΤΟ 2005

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα IV — Δικαστήριο

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 7 στον προϋπολογισμό του 2005 για τους λόγους που εκτίθενται στην αιτιολογική έκθεση.

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η αγγλική απόδοση της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται ως παράδειγμα με τη μορφή τεχνικού παραρτήματος.

ΑΙΤΙΟΛΟΓΙΚΗ ΕΚΘΕΣΗ

1. Με την απόφαση 2004/752/ΕΚ, Ευρατόμ του Συμβουλίου, της 2ας Νοεμβρίου 2004, ιδρύθηκε το Δικαστήριο Δημόσιας Διοίκησης, στο εξής ΔΔΔ, συγκείμενο από 7 δικαστές διοριζόμενους από το Συμβούλιο.Οι αιτούμενες θέσεις απασχολήσεως και οι αναγκαίες πιστώσεις για τη λειτουργία του νέου δικαιοδοτικού οργάνου περιελήφθησαν στο προσχέδιο προϋπολογισμού 2006 του Δικαστηρίου. Όπως σημειώνεται στο εισαγωγικό σημείωμα του εν λόγω προσχεδίου, το σχέδιο αυτό καταρτίστηκε με βάση το δεδομένο ότι η έναρξη λειτουργίας του νέου δικαιοδοτικού οργάνου προβλεπόταν για τις αρχές του έτους 2006[2].Κατόπιν, όμως, ολοκληρώσεως των εργασιών της επιτροπής που είχε συσταθεί με την απόφαση του Συμβουλίου, της 18ης Ιανουαρίου 2005 (2005/151/ΕΚ, Ευρατόμ), προκειμένου να γνωμοδοτήσει επί της καταλληλότητας των υποψηφίων για την άσκηση των καθηκόντων του δικαστή, το Συμβούλιο, με απόφαση της 22ας Ιουλίου 2005, προέβη στον διορισμό επτά δικαστών και όρισε, ως ημερομηνία ενάρξεως των καθηκόντων τους, την 1η Οκτωβρίου 2005.Λαμβανομένου, λοιπόν, υπόψη ότι το ΔΔΔ θα αρχίσει τη λειτουργία του 3 μήνες ενωρίτερα από την ημερομηνία βάσει της οποίας καταρτίστηκε ο προϋπολογισμός του 2006, επιβάλλεται η υποβολή αιτήματος διορθωτικού προϋπολογισμού για τη χρήση 2005.

2. Με τον διορθωτικό αυτό προϋπολογισμό σκοπείται, πρώτον, να καταστεί δυνατή η σύσταση, στον πίνακα προσωπικού του οργάνου, των 26 θέσεων που είναι αναγκαίες για την εύρυθμη λειτουργία του ΔΔΔ. Οι 26 αυτές θέσεις αφορούν: αφενός, το προσωπικό των ιδιαιτέρων γραφείων των δικαστών, συγκεκριμένα ένα εισηγητής και ένας βοηθός διοικήσεως για κάθε δικαστή, καθώς και ένας lecteur d'arrêts και ένας βοηθός διοικήσεως στο ιδιαίτερο γραφείο του Προέδρου (συνολικώς 16 έκτακτες θέσεις απασχολήσεως, ήτοι, 2 A*14, 2 A*12, 3 A*11, 1 A*10, 1 B*5 και 7 B*3), αφετέρου δε, το προσωπικό της Γραμματείας του ΔΔΔ (συνολικώς 10 μόνιμες θέσεις απασχολήσεως, ήτοι, 1 A*5, 5 B*3 και 4 C*1).Υπογραμμίζεται ότι οι εν λόγω θέσεις απασχολήσεως προορίζονται αποκλειστικώς για τους άμεσους συνεργάτες των δικαστών και το προσωπικό της Γραμματείας, δηλαδή για τους άμεσα εμπλεκόμενους στη δικαιοδοτική δραστηριότητα, καθώς και ότι, κατά τα λοιπά, το νέο δικαιοδοτικό όργανο θα χρησιμοποιεί τις υπηρεσίες του δικαστηρίου (διερμηνεία, μετάφραση, πληροφορική, κ.λπ.). Συνεπώς, οι 26 θέσεις εργασίας είναι αναγκαίες προκειμένου να παρασχεθούν στο νέο δικαιοδοτικό όργανο οι απολύτως αναγκαίες για τη λειτουργία του δυνατότητες, χωρίς τις οποίες δεν θα μπορούσε να διασφαλιστεί η δικαιοδοτική του αυτοτέλεια. Εξάλλου, προεβλέποντο στο δημοσιονομικό δελτίο που συνόδευε την πρόταση κανονισμού του Συμβουλίου περί ιδρύσεως Δικαστηρίου Δημόσιας Διοίκησης (υπό τη μόνη επιφύλαξη ότι προστέθηκαν δύο ακόμη θέσεις απασχολήσεως, κατόπιν αυξήσεως, από το Συμβούλιο, του αριθμού των δικαστών από 6 σε 7).Επισημαίνεται, επίσης, ότι οι εν λόγω θέσεις απασχολήσεως δεν μπορούν να προκύψουν από αναδιάταξη του προσωπικού του Πρωτοδικείου. Πράγματι, μια τέτοια αναδιάταξη θα είχε ως αποτέλεσμα να στερήσει από το Πρωτοδικείο το προσωπικό που θα του μείνει διαθέσιμο μετά τη μεταβίβαση των υποθέσεων που αφορούν υπαλληλικές διαφορές. Αυτό, όμως, θα αντέκειτο προς τον κυρίως επιδιωκόμενο με την ίδρυση Δικαστηρίου Δημόσιας Διοίκησης σκοπό, να παρασχεθεί δηλαδή η δυνατότητα στο Πρωτοδικείο να διεκπεραιώσει άλλες διαφορές, ιδίως τις νέες κατηγορίες διαφορών των οποίων επιλαμβάνεται κατόπιν της μεταβιβάσεως σ’ αυτό ορισμένων δικαιοδοτικών αρμοδιοτήτων του Δικαστηρίου.

3. Όσον αφορά τις πιστώσεις, σκοπός του σχεδίου διορθωτικού προϋπολογισμού είναι να καταστήσει δυνατή την καταβολή των αποδοχών, κατά τους τρεις τελευταίους μήνες της χρήσεως 2005, των 7 νέων δικαστών του ΔΔΔ, του Γραμματέα του και των 26 νέων θέσεων εργασίας που εκτέθηκαν ανωτέρω. Οι απαιτούμενες προς τούτο πιστώσεις εγγράφονται στις διάφορες γραμμές του κεφαλαίου 10 και του κεφαλαίου 11.Εντούτοις, επισημαίνεται ότι δεν θα υπάρξει καμία πρόσθετη επιβάρυνση για τον κοινοτικό προϋπολογισμό, καθόσον προβλέπεται η "αυτοχρηματοδότηση" των νέων δαπανών διά της χρησιμοποιήσεως των διαθεσίμων των δύο αυτών κεφαλαίων. Τα διαθέσιμα ποσά οφείλονται, όσον αφορά το κεφάλαιο 10, στις μικρότερες δαπάνες για την καταβολή συντάξεων λόγω συμπληρώσεως συντάξιμου χρόνου και στις μικρότερες δαπάνες για την ανανέωση των μελών, όσον δε αφορά το κεφάλαιο 11, στον βραδύτερο ρυθμό της καλύψεως των νέων θέσεων απασχολήσεως.

4. Τέλος, σημειώνεται ότι οι διοικητικές υπηρεσίες του Δικαστηρίου σκοπεύουν, κατά την περίοδο μεταξύ της ενάρξεως λειτουργίας του ΔΔΔ και του τέλους του έτους του 2005, να διασφαλίσουν τη λειτουργία του ΔΔΔ χρησιμοποιώντας τους διαθέσιμους πόρους του προϋπολογισμού. Ειδικότερα, η μίσθωση του νέου κτηρίου για τη στέγαση του νέου δικαιοδοτικού οργάνου θα αρχίσει από 1ης Ιανουαρίου 2006, όπως έχει ήδη ενημερωθεί η αρμόδια για τον προϋπολογισμό αρχή, στο πλαίσιο της διαδικασίας καταρτίσεως του προϋπολογισμού του 2006. Ως εκ τούτου, ο διορθωτικός προϋπολογισμός δεν περιλαμβάνει αίτημα για πιστώσεις προοριζόμενες να ενισχύσουν τον Τίτλο II του προϋπολογισμού.

[1] ΕΕ L 248, 16.09.2002, σ.1.

[2] Εισαγωγικό σημείωμα, σ. 3, παράγραφος 2 : "Υπενθυμίζεται ότι με τον προϋπολογισμό του θεσμικού οργάνου εγκρίνονται οι αναγκαίες για τη λειτουργία του Δικαστηρίου και του Πρωτοδικείου οργανικές θέσεις και πιστώσεις. Για τις ζητούμενες πιστώσεις έχουν επίσης ληφθεί υπόψη οι ανάγκες του νέου Δικαστηρίου Δημόσιας Διοίκησης (στο εξής: ΔΔΔ) με βάση την υπόθεση εργασίας ότι το ΔΔΔ θα αρχίσει να λειτουργεί στις αρχές του 2006."